Ir-Regolament tal-Kummissjoni (KE) Nru 1871/2003
tat-23 ta' Ottubru 2003
li jemenda l-Anness I li jinsab mar-Regolament tal-Kunsill (KEE) Nru 2658/87 dwar in-nomenklatura tat-tariffa u ta' l-istatistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u ta' l-istatistika u dwar it-Tariffa Doganali Komuni [1], kif l-aħħar emendat bir-Regolament tal-Kummissjoni (KE) Nru 2176/2002 [2], u b'mod partikolari l-Artikolu 9(1)(a) tiegħu,
Billi:
(1) R-Regolament (KEE) Nru 2658/87 jistabbilixxi nomenklatura ta' oġġetti, hawnhekk iżjed 'il quddiem imsejjħa "Nomenklatura Magħquda". In-Nomenklatura Magħquda hija riprodotta fl-Anness I li jinsab mar-Regolament (KEE) Nru 2658/87.
(2) Ir-Regolament tal-Kummissjoni (KE) Nru 535/94 tad-9 ta' Marzu 1994 li jemenda l-Anness I li jinsab mar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni (TDK) [3] daħħal in-nota addizzjonali 8 għall-Kapitolu 2 tan-Nomenklatura Magħquda, bil-ħsieb li jiċċara l-klassifikazzjoni ta' laħam immellaħ u interjuri ta' l-annimali li jittiekel li jaqa' taħt l-intestatura 0210 ("laħam u skart tal-laħam li jittiekel, immellaħ, fis-salmura, imnixxef jew iffumigat; dqiq li jittiekel u kappuljat tal-laħam jew interjuri ta' l-annimali"). Din in-nota kienet enumerata mill-ġdid fl-1995 bħala nota addizzjonali 7.
(3) Il-klassifikazzjoni fil-Kapitolu 2 tan-Nomenklatura Magħquda tiddependi essenzalment fuq il-proċess użat biex tiġi żgurata l-priservazzjoni għat-tul ta' prodott partikolari. In-nota ta' spjegazzjoni tas-Sistema Ġenerali Armonizzata għall-Kapitolu 2 tiddeskrivi l-istruttura ta' dak il-Kapitolu. Il-Kapitolu 2 ikopri laħam mhux imsajjar u interjuri ta' l-annimali li ikunu friski jew imkessħa jew ikunu għaddew minn xi wieħed mill-proċessi varji meħtieġa għall-priservazzjoni gaħt-tul, jiġifieri, laħam mhux imsajjar u interjuri ta' l-annimali li ikunu ffriżati jew immellħa, fis-salmura, imnixxfa jew iffumigati.
(4) Skond l-imsemmija nota ta' spjegazzjoni, il-laħam frisk jibqa' klassifikat bħala tali ukoll jekk ukun ġie ppakkat bil-melħ bħala aġent temporanju ta' priservazzjoni matul it-trasport. Dan ir-raġunament japplika ugwalment għall-laħal iffriżat, mod ieħor laħam li jkun ġie miżjud bil-melħ jitqies bħala laħam immellaħ ta' l-intestatura 0210. Għall-finijiet ta' l-ntestatura 0210, l-imluħa għandha tkun suffiċjenti li tiżgura priservazzjoni għat-tul għall-finijiet oħra minbarra trasport. F'dan ir-rigward, għandu jiġi nnotat li l-proċessi l-oħra elenkati fl-intestatura 0210, jiġifieri, fis-salmura, tnixxif u iffumigar, huma intiżi biex jiżguraw priservazzjoni għat-tul pjuttost milli biex jaġixxu bħala mezz temporanju ta' priservazzjoni għat-trasport.
(5) Jihder xieraq li jiġi ċċarat u konfermat aktar li l-imluħa, skond it-tifsira ta' l-intestatura 0210, hija proċess użat biex jiżgura priservazzjoni għat-tul.
(6) In-nota addizzjonali 7 għall-Kapitolu 2 tan-Nomenklatura Magħquda mehmuża bħala l-Anness I li jinsab mar-Regolament (KEE) Nru 2658/87 għandha għalhekk tiġi hekk emendata.
(7) Il-Kumitat tal-Kodiċi Doganali ma tax opinjoni fil-limitu taż-żmien preskritt mill-President tiegħu,
ADOTTAT DAN IR-REGOLAMENT:
Artikolu 1
In-nota addizzjonali 7 għall-Kapitolu 2 tan-Nomenklatura Magħquda mehmuża ma' l-Anness I li jinsab mar-Regolament (KEE) Nru 2658/87 hija sostitwita b'dan li ġej:
""Għall-finijiet ta' l-Intestatura 0210, l-espressjonijiet "laħam u interjuri ta' l-annimali li jittieklu, immellħa, fis-salmura" ifissru laħam u interjuri ta' l-annimali li jittieklu imxappa sew u b'mod omoġenju bil-melħ fil-partijiet kollha u li ikollhom kontenut totali ta' melħ ta' mhux anqas minn 1,2 % skond il-piż, kemm-il darba tkun l-imluħa li tiżgura il-priservazzjoni għat-tul.""
Artikolu 2
Dan ir-Regolament għandu jidħol fis-seħħ fl-20 jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Ottubru 2003.